Er Homemates aluminiumsbakker skadelige for miljøet?
Vi
er stolte af at have så mange ansvarlige og miljøbevidste kunder. Og vi får ind
imellem spørgsmål til valget af vores aluminiumbakker. Mange er nemlig
bekymrede for genanvendelsen af materialet ud fra et hensyn til miljøet. Og det
kan vi godt forstå. Men da vi i opstartsfasen af Homemate skulle træffe et valg
om emballage, brugte vi rigtig god tid på at sætte os ind i både muligheder og
begrænsninger for hvert af de mulige materialer, vi havde i spil. Og ud fra en
grundig research endte vi med at vælge aluminiumsbakkerne. Det er bl.a. ud fra
præmisser om at: 1)
Aluminium har den højeste genanvendelsesrate sammenlignet med andre emballagematerialer 2)
I 2015 var genanvendelsesraten i Danmark helt oppe på 87% 3)
Som materiale er aluminium af natur 100% genanvendeligt – og taber hverken
funktionalitet eller kvalitet 4)
75% af al den aluminium, som er udvundet siden 1888 er stadig i cirkulation i
dag Derfor
mener vi, at valget af aluminiumbakker er både fornuftigt og ansvarligt. Men vi
er altid interesserede i at videreudvikle og optimere vores koncept og
produkter, så vi modtager selvfølgelig meget gerne inputs fra jer. Skriv til hello@homemate.dk  Kilde:
Aluminium Denmark, part of European Aluminium Association and European
Aluminium Foil Association (EAFA)